Adrian Morgan - Wicipedia

# Adrian Morgan

### Oddi ar Wicipedia

Efrydydd ymchwil yn Adran y Gymraeg, Prifysgol Cymru Aberystwyth yw Adrian Morgan (1985- ) BA MPhil. Graddiodd gydag anrhydedd Dosbarth Cyntaf yn y Gymraeg yn y flwyddyn 2006 a chafodd ysgoloriaeth nodedig i ddechrau ar waith ymchwil. Dechreuodd saernïo'i grefft fel cyw academydd drwy astudio bywyd a gwaith ysgolhaig o gyfnod y Dadeni, Robert Holland (c.1556/7-1622). Ym mis Awst 2007, ennillodd ysgoloriaeth nodedig arall i ddechrau astudio ar gyfer ei ddoethuriaeth (PhD). Pwnc y gwaith ymchwil hwnnw fydd y Salmau Cân gan yr Archddiacon Edmwnd Prys (1543/44-1623). Cyhoeddwyd y Salmau fel atodiad i'r Llyfr Gweddi Gyffredin (1621).

Eisoes mae Adrian Morgan wedi gwneud enw iddo'i hun fel ffigwr amlwg ym mywyd cyhoeddus Cymru: fe'i urddwyd yn aelod o Orsedd y Beirdd, yr ieuengaf erioed yn un ar bymtheg oed, a'i enw barddol yw 'Morgan o'r Bont'. Cliciwch ar y ddolen ganlynol i ddarllen ei erthygl 'Cofio Eisteddfod Abertawe'[1]

Y mae'n ddarpar ymgeisydd i'r Offeiriadaeth yn Yr Eglwys yng Nghymru. Tra oedd yn fyfyriwr israddedig fe'i hetholwyd yn 'Swyddog Neuaddau' Urdd Myfyrwyr Aberystwyth yn ogystal â'i ethol yn Bennaeth Neuadd Gymraeg Pantycelyn. Fis Tachwedd 2006, ag yntau ond yn un ar hugain oed, fe'i hetholwyd yn aelod o Gorff Llywodraethol ei hen ysgol, Ysgol Gyfun Gŵyr, Abertawe.

Mae'n aelod gweithgar o Gyngor yr Eisteddfod Genedlaethol, Corff Llywodraethol yr Eglwys yng Nghymru a Chorff Ymgynghorol Llyfrgell Genedlaethol Cymru. Mae ganddo ddawn anhygoel fel siaradwr cyhoeddus ac mae galw mawr am ei wasanaeth fel arweinydd mewn eisteddfodau lleol a chyngherddau. Y mae hefyd yn enwog am fedru cynnal sgyrsiau mwy ysgafn eu naws mewn cyfarfodydd i glybiau cinio a chymdeithasau. Ef hefyd oedd yn bennaf gyfrifol am gyfansoddi Neges Heddwch ac Ewyllys Da Urdd Gobaith Cymru yn y flwyddyn 2003.

Categorïau: Genedigaethau 1985 | Cymry

##### Views

- Erthygl
- Sgwrs
- Diwygiad cyfoes

##### Chwilio